b'\n_START_ARTICLE_\nBranko Ziherl\n_START_SECTION_\n\xc5\xbdivljenjepis\n_START_PARAGRAPH_\nBranko Ziherl, sin Ane Kobal Ziherl, je del svoje mladosti pre\xc5\xbeivel v \xc5\xa0kofji Loki, kasneje se je dru\xc5\xbeina preselila v Ljubljano. Po vojni so po njem poimenovali priznanja \xc5\xa1portnikom za vrhunske dose\xc5\xbeke in priznanja \xc5\xa1portnim delavcem za dolgoletno uspe\xc5\xa1no delo v telesni kulturi._NEWLINE_Ziherl je za Kraljevino Jugoslavijo nastopil na Poletnih olimpijskih igrah 1936 v Berlinu, kjer je v skokih z deske osvojil 10. mesto, v skokih s stolpa pa 20. mesto._NEWLINE_Ziherl je bil edini slovenski in jugoslovanski skakalec v vodo, ki je v zgodovini nastopil na Olimpijskih igrah.'